Casa Lapin x Ploenchit เป็นร้านกาแฟบวกร้านอาหารระดับพรีเมี่ยม ที่มีอยู่หลายสาขาในกรุงเทพฯ สาขานี้ตั้งอยู่ในอาคารพาณิชย์ที่ล้อมรอบตึกมหาทุน เพลินจิต หน้าร้านเป็นที่จอดมอเตอร์ไซค์ แต่ภายในก็ตบแต่งได้สวยงามน่านั่ง เน้นโทนสีดำของผนังกับสีน้ำตาลของเนื้อไม้ วันนี้ไม่ได้ทานอาหารแค่อยากได้กาแฟร้อนๆสักแก้ว

Americano double shot 90฿ บอกว่าทานที่ร้าน แต่ได้ถ้วยทูโกมา พอถามทางร้านตอบว่าเดี๋ยวเปลี่ยนให้ พอเดินมาถึงโต๊ะก็ได้กาแฟใส่ถ้วยกาแฟมาเสิร์ฟที่โต๊ะแล้ว เร็วดีแท้ กาแฟร้อนควันโขมง แต่ไม่มีฟองกาแฟ กลิ่นกาแฟก็อ่อนๆ ไม่หอมอย่างที่คุ้นเคย กาแฟรสออกปานกลางไม่ขมไม่ข้นแต่ก็ทานง่าย จากสามสัมผัส สายตาและจมูกบอกยังไม่โดน แต่ลิ้นบอกโอเค